పళనిస్వామి విశ్వాస పరీక్షపై సుప్రీం ప్రశ్నన్యూఢిల్లీ, జూలై 11: చట్టసభలో స్పీకర్ తీసుకున్న నిర్ణయంపై న్యాయసమీక్ష చేయవచ్చా అన్న విషయాన్ని క్షుణ్నంగా పరిశీలిస్తామని సుప్రీంకోర్టు తెలిపింది. తమిళనాడు ముఖ్యమంత్రి ఈకే పళనిస్వామి నేతృత్వంలోని ప్రభుత్వం ఫిబ్రవరి 18న రాష్ట్ర శాసనసభలో విశ్వాస పరీక్షను సవా లు చేస్తూ దాఖలైన వ్యాజ్యంపై విచారణ సందర్భంగా సుప్రీంకోర్టు ధర్మాసనం ఈ వ్యాఖ్య చేసింది. అన్నాడీఎంకే ఎమ్మెల్యే కే పాండ్యరాజన్ దాఖలు చేసిన వ్యాజ్యం మంగళవారం న్యాయమూర్తి జస్టిస్ దీపక్ మిశ్రా నేతృత్వంలోని ధర్మాసనం ముందు విచారణకు వచ్చింది. ‘‘స్పీకర్ ఏదైనా నిర్ణయం తీసుకుంటే, అది న్యాయ సమీక్షకు లోబడి ఉండాల్సిందేనా?’’ అని ధర్మాసనం ప్రశ్నించింది. పిటిషనర్ పాండ్యరాజన్ మాజీ సీఎం ఓ పన్నీర్సెల్వంకు సన్నిహితుడు. ఫిబ్రవరి 18నాటి విశ్వాసపరీక్ష చెల్లదని ప్రకటించాలని కోరుతూ ఆయన వ్యాజ్యం దాఖలు చేశారు. కేంద్రం తరఫున హాజరైన సొలిసిటర్ జనరల్ రంజిత్ కుమార్ వాదనలు వినిపిస్తూ, ఈ కేసులో రాతపూర్వక విజ్ఞప్తి చేయడానికి తమకు గడువు ఇవ్వాల్సిందిగా కోరారు. పిటిషనర్ తరఫున సీనియర్ అడ్వొకేట్ గోపాల్ సుబ్రమణియమ్ వాదనలు వినిపించారు. ధర్మాసనం తదుపరి విచారణను ఆగస్టు 9కి వాయిదా వేసింది.
palaniswamy vishwaasa pareekshapai supreem prasnanyuudillii, juulai 11: chattasabhalo speaker teesukunna nirnayampai nyaayasameeksha cheyavacha anna vishayaanni kshunnamgaa pariseelistaamani supreenkortu telipindi. tamilanadu mukhyamantri eeke palaniswamy netrutvamloni prabhutvam fibravari 18na rashtra saasanasabhalo vishwaasa pareekshanu sawa lu chestu daakhalaina vyaajyampai vichaarana sandarbhamgaa supreenkortu dharmasana ee vyaakhya chesindi. annadienke emmelye kee pandyarajan daakhalu chesina vyaajyam mangalavaaram nyaayamuurti justis deepak mishra netrutvamloni dharmasana mundu vichaaranaku vachindi. ‘‘speaker edaina nirnayam teesukunte, adhi nyaaya sameekshaku lobadi undalsindena?’’ ani dharmasana prasninchindi. pititioner pandyarajan maji cm oo panneerselvanku sannihitudu. fibravari 18naati vishwaasapareeksha chelladani prakatinchaalani korutu aayana vyaajyam daakhalu chesaru. kendram tarafuna haajaraina soliciter janaral ranjit kumar vaadanalu vinipistuu, ee kesulo raatapuurvaka vignapti cheyadaaniki tamaku gaduvu ivvaalsindigaa koraru. pititioner tarafuna seanier advocate gopal subramaniam vaadanalu vinipinchaaru. dharmasana tadupari vichaarananu aagastu 9ki vaayidaa vesindi.